[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000004", "text": "Uus raamatPiret Raud\"Initsiaal purjeka ja papagoiga\"Ta\u0308napa\u0308ev201 lk."}, {"text_idx": "#000005", "text": "Po\u0303nevikes ja krimiromaanides lahendatakse tavaliselt mo\u0303rvajuhtumeid, otsitakse teadmata kadunud inimesi vo\u0303i varandust, makstakse ka\u0308tte ammuse u\u0308lekohtu eest jms. Piret Raua uus raamat on u\u0308htaegu kunstnikuromaan ja psu\u0308hholoogiline po\u0303nevik: nimelt hoiab pinget lo\u0303puni alal u\u0308he kummalise taiese \u2013 auaadressi loomisprotsess ja selle tellinud salapa\u0308rane, anonu\u0308u\u0308mne mees. Siin ei ka\u0308i jaht kusagilt kunstimuuseumist ro\u0308o\u0308vitud hinnalisele maalile, vaid hoopis teose su\u0308nnivaludele."}, {"text_idx": "#000006", "text": "Lugeja viiakse Tallinna kunstielu keskele, paljastatakse selles vohavat keskpa\u0308rasust, a\u0308ritsemisvaimu, manipuleerimist rumala publikuga, konkurendi kadestamist jms. Samavo\u0303rd saab lugeja osa kunsti ko\u0308o\u0308gipoolest, kunstniku esteetilisest maailmatajust ja ta tundlikust psu\u0308u\u0308hikast. Lugu rullub lahti tasa ja targu, midagi va\u0308ga raputavat enne lo\u0303ppu ei toimu. Tekst on ladus ja autor on oskuslikult vaheldanud kirjeldusi dialoogide, kokkuvo\u0303tva jutustuse ja peategelase siseko\u0303nega."}, {"text_idx": "#000007", "text": "Kalligraaf Eda elab oma igapa\u0308evaelu: to\u0308o\u0308tab kodus tellimuste kallal, juhendab ilukirjaringi, kus suhtleb oma va\u0308heste o\u0303pilastega, ja ka\u0308ib vahel so\u0303prade na\u0308ituste avamisel. U\u0308ksik, intelligentne, rikka sisemaailmaga, erialale pu\u0308hendunud lastetu naine, kes on tihti kurvameelne. Veidi paneb imestama, et Edal pole u\u0308htki so\u0303brannat, ku\u0308ll aga mitu meesso\u0303pra. Kui Eda ise on oma kannatlikkuse, arukuse ja kaastundlikkuse poolest su\u0308mpaatne, lausa eeskujulik inimene, siis raamatu ma\u0308rksa ebata\u0308iuslikumad meestegelased mo\u0303juvad va\u0308rvikamate ja ehedamatena. Veenvad ongi just kunstiinimeste portreed, ku\u0308llap tunneb autor seda seltskonda ha\u0308sti. Seevastu vo\u0303o\u0303ramad inimtu\u0308u\u0308bid, na\u0308iteks harimatud uusrikkad, on rohkem karikatuuride moodi."}, {"text_idx": "#000008", "text": "Peamist tegevusliini \u2013 Eda asjalikult kulgevat argielu \u2013 katkestavad u\u0308ksikud kursiivkirjas poeetilised ma\u0308lupildid unena\u0308gudest vo\u0303i lapsepo\u0303lvest. Neist tulvab valulikke la\u0308bielamisi ja kummitama ja\u0308a\u0308vaid kujundeid, millest mo\u0303ni jo\u0303uab loodavasse teosessegi. Kuid romaanis on ka lo\u0303busaid tekstikohti: eks ole inimolendid oma totruses, u\u0308rginstinktidele ja ahneile ambitsioonidele allumises u\u0308hed igavesed koomika ja groteski allikad."}, {"text_idx": "#000009", "text": "O\u0303igupoolest on ta\u0308nuva\u0308a\u0308rt, et Piret Raud on vo\u0303tnud po\u0303hjalikult kirjutada tunnustuseihast, mis inimeste ka\u0308itumist, valikuid ja tegusid nii palju ma\u0308a\u0308rab, kuid mille u\u0308le avalikkuses pole kombeks arutleda. Miks me u\u0308ldse tunnustust tahame? Kas kunstnikud vajavad kindlasti tunnustust rohkem kui teised? Kui palju tunnustust on \"normaalne\" ja millisest hetkest muutub see ha\u0308lbivaks, isikukultuse sarnaseks kalduvuseks? Miks u\u0308hele tegijale piisab sellest, et ta ise oma to\u0308o\u0308ga rahule ja\u0308a\u0308b, aga teise jaoks on pa\u0308ev, mil ta kelleltki kiita ei saanud, untsus? Kuidas tuleb andekas looja toime to\u0303siasjaga, et pa\u0308rjatuks osutus hoopis kehvema teose autor, mitte tema? Vo\u0303i kuidas ravida inimest, kel on haiglane tunnustusevajadus, et ta ei muutuks teistele ohtlikuks? Need ku\u0308simused ei pa\u0308rine ku\u0308ll otseselt romaanist, vaid on mul endal aeg-ajalt tekkinud, loetu vaid aktiveeris need. A\u0308sja ilmus ju ka Maarja Kangro raamat \"Minu auhinnad\", seega on teema to\u0303esti aktuaalne."}, {"text_idx": "#000010", "text": "Kalligraafia ja auaadress \u2013 millised po\u0303nevad vanaaegsed so\u0303nad! Siinkirjutajal vo\u0303ttis mo\u0303ni hetk aega, et oma ma\u0308lusoppidest nendega seonduv va\u0308lja kraamida. Esmalt meenus Villu Tootsi vo\u0303rratu ja mu\u0308stiline \"Kalligraafilisi etu\u0308u\u0308de\", mida lapsena uudistasin, pu\u0308u\u0308des mo\u0303istatuslikke kirju lahti muukida. U\u0308htki auaadressi aga pole ma vist la\u0308hemalt na\u0308inudki. Piret Raua raamatu lisava\u0308a\u0308rtus on, et siit saab u\u0308ksikasjalikke teadmisi ilukirjast kui eriomasest ja arvutiajastul vist va\u0308ljasurevast kunstiliigist, kuigi peategelane usub pigem selle taassu\u0308ndi. Mis polegi ja\u0308rele mo\u0303eldes vo\u0303imatu, sest vanad asjad on hakanud tagasi tulema: talurahva ja mo\u0303isako\u0308o\u0308gi toidud, vanaaegne mo\u0308o\u0308bel ja ro\u0303ivamood."}, {"text_idx": "#000011", "text": "Teose filigraanne kaanekujundus on paeluv \u2013 initsiaal Vergiliuse \"Aeneisest\" oma ta\u0308ies hiilguses. Sellist raamatukaant vaadatakse rohkem kui u\u0308ks kord. U\u0308ks huvitavamaid peatu\u0308kke kujutab ku\u0308laska\u0308iku Eda o\u0303petaja Lembitu juurde. Seda vana kunstnikku tunnustusevajadus ei vaeva. Vestluses temaga to\u0303statub aga kunstniku eetika teema. To\u0303elisele kunstnikule polevat oluline, kes teose tellib vo\u0303i kelle koda see kaunistab, ta\u0308htis on vaid loomisprotsess ja tulemus. Ko\u0303lab ilusasti kui... jah, kui just ta\u0308nu taolisele moraalirelativismile ei pa\u0308lvinuks auaadresse, ausambaid ja u\u0308listuslaule ka need, kelle ka\u0308ed olid ma\u0308a\u0308ritud su\u0308u\u0308tute verega. Ja kas mitte just ametkondlike ja riiklike kummarduste saatel ei kustutanud totalitaarrez\u030ciimi kurjategijad oma su\u0308u\u0308mepiinu? Teadlastelt ju u\u0308hiskond siiski eetilisust no\u0303uab."}, {"text_idx": "#000012", "text": "Teisalt, u\u0308kski asi pole nii lihtne kui algul paistab. Kui teose lo\u0303pupoole selgub, et Edalgi on oma raske su\u0308u\u0308koorem, tegu, milles ta alles aastate pa\u0308rast oskab na\u0308ha saatuslikku viga, asetub eelnev problemaatika mo\u0303neti uude valgusse. Sest: Kes teist on patuta, visaku esimene kivi... Keerulisi eetilisi ku\u0308simusi on siin teisigi, kasvo\u0303i konflikt kunstile ja ligimesele pu\u0308hendumise vahel. Kumb on ta\u0308htsam, kui mo\u0303lemat korraga teha ei saa ja kui kaua oodatud to\u0308o\u0308hoogu peatada tundub nii vale?"}, {"text_idx": "#000013", "text": "Eda on oma pealtna\u0308ha kiretuses eesti kirjanduse naistegelaste hulgas ebatavaline. Vististi peaks ta enamiku lugejate su\u0308dame vo\u0303itmiseks olema tunduvalt emotsionaalsem ja elusam. So\u0303ltub juba lugeja natuurist ja elukogemusest, kas ja kuidas ta seda naist mo\u0303istab. \"Aga merel on veel teinegi olek. Meri vo\u0303ib olla ka hangunud ja\u0308a\u0308. Ja\u0308a\u0308, mis on kui kest, mis kaitseb introverti ja\u0308a\u0308kaane all. Ja siis need hetked, mil ja\u0308a\u0308 murdub. Kui kest puruneb. Teravad sirgjoonelised praod. Ja\u0308a\u0308minek. Avanemise hetk, kui kesta all varjus hoitud sisemus saab ja\u0308rsku vabaks.\" (lk 175)"}, {"text_idx": "#000014", "text": "Teose atmosfa\u0308a\u0308ri toob rahutust u\u0308ks kajakas, kes tihti Eda akna taha ilmub ja nagu midagi no\u0303udes nokaga klaasile kopsib. Lind hakkas mindki kummitama, kuni meenus kaaren E. A. Poe' samanimelisest poeemist. Veidi ha\u0308iris lugemist teose kohatine konstrueeritus. Aga mine sa tea \u2013 a\u0308kki peabki u\u0308ks o\u0303ige ta\u0308napa\u0308eva romaan vastama nii paljudele no\u0303uetele? Vo\u0303i siiski lu\u0308hiromaan, arvestades tegelikku tekstimahtu?"}, {"text_idx": "#000015", "text": "ERR video: Piret Raud esitles romaani \"Initsiaal purjeka ja papagoiga\""}, {"text_idx": "#000016", "text": "Piret Raud: ma veel ei tunne oma ta\u0308iskasvanud lugejat, aga loodan ta u\u0308les leida"}, {"text_idx": "#000017", "text": "Otseu\u0308lekanne tulemas: avalik debatt Eesti akadeemilise muusikahariduse va\u0308ljakutsetest"}, {"text_idx": "#000018", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000020", "text": "Laura Kalle: teater ei peaks ainult paitama"}, {"text_idx": "#000021", "text": "Mehhikos eesti kunstnike na\u0308ituse avanud kuraator: olen Eestis olles nii palju o\u0303ppinud"}, {"text_idx": "#000022", "text": "Kuraator: rahvakunstis kasutatakse alati intensiivseid ja eredaid va\u0308rve"}, {"text_idx": "#000026", "text": "Animafilmide kogumik \"Kaka, kevad ja teised\" linastub Varssavi filmifestivalil"}, {"text_idx": "#000028", "text": "Jaan Luik o\u0303petamisest: kirsipuult ei saa no\u0303uda o\u0303una"}, {"text_idx": "#000031", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000036", "text": "Arvustus. \"Vallatud vo\u0303tted\" ei leia su\u0308gavust"}, {"text_idx": "#000037", "text": "Marja-Liisa Plats: la\u0308henen pildiraamatu illustreerimisele nagu rez\u030cisso\u0308o\u0308r"}, {"text_idx": "#000039", "text": "Haapsalu kultuurikeskuses avati na\u0308itus aulidest"}, {"text_idx": "#000040", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000042", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000043", "text": "Galerii: loodusmuuseumi na\u0308itusel saab enne metsa minemist endale seened selgeks teha"}, {"text_idx": "#000046", "text": "U\u0308levaade. Aasta parimad lood 2022"}, {"text_idx": "#000050", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000051", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]